晁补之
次韵张着作文潜饮王舍人才元家时坐客户部李
霜雪埋百花，及时斗春阳。
城南有高士，买屋入花藏。
经时不出门，为花日日忙。
我居在何许，近止东数坊。
亦有佳公子，连车换帷裳。
隔墙蜂蝶諠，开户草木香。
仙人朱桃椎，发绿童脸芳。
此公不可见，此画来远方。
竹欹屠苏坞，柳拂辘轳床。
素儿虽小小，亦足侑客觞。
尚书廊庙具，气若冰壶凉。
忘年此宾主，吾党有辉光。
人生走尘土，岁月颜鬓苍。
曷不休沐暇，过此熏修房。
宴坐二十年，非痴实难量。
张侯不出家，在家说缘忘。
尚拟问两卿，携肴借红妆。
妍歌听黄子，不饮亦清狂。